युवाओं को खोजने घरों में पहुंच रहे बीएलओ
भास्कर संवाददाता | झुंझुनूं
युवाओंको मतदाता सूची से जोड़ने के लिए प्रशासन ने कमर कस ली है। बीएलओ को घर-घर भेज कर 18 से 19 साल के युवाओं की खोज की जा रही है। दरअसल 28 फरवरी तक एक महीने चले पंजीकरण अभियान में मात्र 10 फीसदी ही युवा मतदाता सूची से जुड़ पाए थे। इस ढिलाई पर जिला निर्वाचन अधिकारी ने सख्ती दिखाई है।
अतिरिक्त जिला निर्वाचन अधिकारी एवं एडीएम मुन्नीराम बागडिय़ा ने बताया कि युवा पंजीकरण महोत्सव में 28 फरवरी तक नए मतदाताओं के नाम जोड़ने थे। जिले में 18 से 19 साल तक की आयु वर्ग के करीब एक लाख नए मतदाता हैं। एक महीने के अभियान में जिले में मात्र 10 हजार नए मतदाताओं के नाम ही जुड़ सके। इस पर झुंझुनूं, पिलानी, सूरजगढ़, मंडावा, नवलगढ़, उदयपुरवाटी खेतड़ी विधानसभा के ईआरओ को कारण बताओ नोटिस जारी किया गया है। ईआरओ ने नोटिस जारी कर अपनी खीज बीएलओ पर उतारी है। झुंझुनूं ब्लाक के 80 बीएलओ को नोटिस जारी किए गए हैं। लापरवाही बरतने वाले कर्मचारियों पर कड़ी कार्रवाई की जाएगी। अब बीएलओ अपने इलाके में घर-घर जाकर युवाओं का सर्वे करने में जुट गए हैं। हर घर के सदस्यों की डिटेल एकत्रित करेंगे। इसमें महिला और पुरुष मतदाता तथा 18-19 आयु वर्ग के युवाओं की अलग-अलग संख्या लिखी जाएगी। सर्वे की ईआरओ को पेश की जाएगी। झुंझुनूं विधानसभा क्षेत्र में इस तरह का काम शुरू कर दिया गया है।
फार्म छह भर कर जुड़वा सकेंगे नाम
युवामतदाता फार्म छह भर कर अपना नाम मतदाता सूची में जुड़वा सकते हैं। इसके लिए युवाओं को अपना आयु संबंधी प्रमाण पत्र, दो पासपोर्ट साइज फोटो, एक निवास संबंधी प्रमाण पत्र तथा अपने परिवार के किसी सदस्य का मतदाता सूची में क्रमांक नंबर आदि सूचना देनी होगी। फार्म छह चुनाव आयोग की वेबसाइट पर भर कर भी हार्ड कॉपी डाउनलोड की जा सकती है।
पार्षदों से मांगा सहयोग
झुंझुनूंनिर्वाचक रजिस्ट्रीकरण अधिकारी अल्का बिश्नोई ने युवा पंजीकरण महोत्सव में पार्षदों से सहयोग मांगा है। उन्होंने 18 से 19 आयु के युवाओं का शत-प्रतिशत पंजीकरण करने के लिए गुरुवार को पार्षदों के साथ बैठक ली। इसमें बताया कि चार मार्च तक बीएलओ घर-घर जाकर सर्वे कर रहे हैं। पांच मार्च को मतदान केंद्रों पर विशेष शिविर लगेंगे। इसमें युवा मतदान बूथ पर उपस्थित होकर अपना पंजीकरण करा सकेंगे।
झुंझुनूं . घर-घर पहुंचकर सर्वे करता बीएलओ।
युवा पंजीकरण अभियान को 15 मार्च तक बढ़ाया गया है। वहीं 18 से 19 साल के युवाओं को जोड़ने के लिए पांच मार्च को जिले के मतदान केंद्रों पर विशेष शिविर भी लगाया जाएगा। इस दिन सुबह नौ बजे से शाम छह बजे तक सभी बीएलओ अपने-अपने मतदान केंद्रों पर उपस्थित रहेंगे। इस दौरान युवाओं से फार्म छह भरवा कर मतदाता सूची में नाम जोड़े जाएंगे।
hin_Deva bho_Deva hin_Deva hin_Deva hin_Deva hin_Deva hin_Deva hin_Deva kas_Deva hin_Deva